
Hővezetés egyenleteinek elmélete, numerikus vizsgálata és kísérleti ellenőrzése

A hővezetés, mint jelenség és mechanizmus többféle megközelítését vizsgáltam és hasonlítottam össze. Ezek közül a fő modellcsalád a Fourier-egyenlet termodinamikai alapú gyengén nemlokális általánosításait vizsgáltam.
A vizsgált egyenletekben lévő paraméterek szerepét a diszperziós reláció származtatásával elemeztem. A megoldásokhoz véges differencia sémát dolgoztam ki, melyet a lézerimpulzus kísérletnek megfelelő kezdeti- és peremfeltételekre oldottam meg. Bizonyítottam a séma konvergenciáját, stabilitását és becslést adtam a séma pontosságára tetszőleges frekvencia tartományra vonatkozólag. A vizsgált modelleket kvalitatív módon hasonlítottam össze egymással a hőterjedés anyagi mechanizmusaira koncentrálva. A lézerimpulzus kísérletre vonatkozó megoldások segítenek a valóságban is azonosítani a vizsgált jelenségeket. Ennek megfelelően az eredményeket összevetettem az irodalomban fellelhető és az Energetikai Gépek és Rendszerek Tanszéken végzett kísérletek eredményeivel. A dolgozat az egyes modellek alkalmazhatósági lehetőségeinek elemzésével zárul.
Irodalom:
[1] Fülöp Tamás, Ván Péter. Universality in heat conduction theory – weakly nonlocal thermodynamics. Annalen der Physik (Berlin), 524(8):p470-478, 2012.
[2] W. Dreyer, H. Struchtrup: Heat pulse experiments revisited. Continuum Mechanics and Thermodynamics, 5:p3-50, 1993.
[3] C.T. Walker, H.E. Jackson. Thermal conductivity, second sound and phonon-phonon interactions in NaF. Physical Review B, 3(4):( 1428-1439), 1971.
[4] Kovács Róbert, Ván Péter: Generalized heat conduction in laser flash experiments, benyújtva, arxiv:1409.0313v2, 2014.



